alexandrainst/scandi-wiki huggingface dataset:
Bardala

Bardala (arabisk skrift بردلة, hebraisk skrift ברדלה) er ein palestinsk landsby i nord i Jordandalen på Vestbreidda, som har 1 637 innbyggjarar. Landsbyen ligg i Tubas guvernement, 13 kilometer nordaust for Tubas og 28 kilometer nordaust for Nablus. Den israelske busetjinga Mehola ligg i nærleiken.

Historie
Bardala har ei historie som går attende til 1500 fvt. Ordet Bardala kjem frå Bardaweel — namnet på ein prins som styrte området i oldtida. I byen ligg eit palass kalla opp etter han. Arkeologar oppdaga at brunnane til Bardala er dei eldste i Jordandalen. Andre arkeologiske stader omfattar graver og kister frå forskjellige sivilisasjonar og heilagdomen al-Khader. Innbyggjarane i Bardala kom opphavleg frå området nær Tubas for å dyrke jorda og gje dyra beite, og i 1882 vart landsbyen skildra av Palestine Exploration Fund i Survey of Western Palestine som «i ruinar, men busett om våren av bønder frå åslandsbyane, som kjem ned hit for å finne beite og dyrke melonar og andre grønsaker kring kjeldene.»

I 1945 vart folketalet i Bardala telt i saman med Tubas og Kashda, i følgje ei offisiell landmåling. Folkesetnaden voks kraftig etter den arabisk-israelske krigen i 1948, då mange palestinarar vart heimlause etter at landsbyane i nærleiken vart øydelagde.

Før Israel erobra området i seksdagarskrigen i 1967 hadde landsbyen rike vassressursar, som kom frå ei lokal kjelde. Denne tørka inn då israelarane gravde ein djupare brunn i nærleiken. Avtalar vart gjort for å skaffe alternative vassforsyningar, og etter Osloavtalen i 1993 vart det laga nye avtalar. Under den andre Intifada stoppa innbyggjarane i Bardala å betale både vass- og straumrekninga til Den palestinske sjølvstyresmakta, og som følgje av dette forseinka dei palestinske styresmaktene utbetringa av infrastrukturen i området. Israel sette restriksjonar for kvar landsbybuarane kunne flytte seg, og dei kunne dermed ikkje lenger dyrke eller hauste avlingane sine. Sidan 2000 har 200 mål med grønsaksavlingar blitt planert og mange tre er hogge ned, medan 4 000 mål med jord er konfiskert.

I mars 2012 stod kjelda Ein El Azut, som høyrer til Bardala, oppført på ei SN-liste over dei mange kjeldene som israelsk busetjarar har teke på ulovleg vis. Lokale palestinarar nytta tidlegare kjelda for kunstig vatning og til dyra sine.

Geografi og klima
Bardala ligg aust i Jordandalen, like sør for Jezreeldalen og grensa til Israel. Han ligg 71 meter under havnivå. Av byar og landsbyar i nærleiken finn ein Tubas i nordaust og Ein al-Beida i aust. 

Byen har eit varmt klima med varme og tørre somrar og kalde, tørre vintrar. Årsmiddelnedbøren er 293 millimeter og årmiddeltemperaturen er 21 til 22 grader Celsius. Den gjennomsnittlege luftfukta er 55 %.

Kjelder

Denne artikkelen bygger på «Bardala» frå ,  den 19. september 2015. 
 oppgav desse kjeldene:

 (p. 790)

Bakgrunnsstoff
Bardala (Fact Sheet), The Applied Research Institute - Jerusalem. February, 2006

Landsbyar på Vestbreidda
Ein al-Beida

Ein al-Beida (arabisk عين البيضا) er ein palestinsk landsby i Tubas guvernement nordaust på Vestbreidda. Han har eit folketal på kring 1 050.

Historie
Ein al-Beida vart grunnlagd i 1952 av arabiske bønder frå familiane Fuquha og Daraghmah frå Tubas, som eigde gardar i området og som ønskte å opprette ein landsby. Landsbyen er kalla opp etter ein brunn i området, Ein al-Beida, som fortida er tørr etter at Israel har utnytta vatnet i Jordandalen.

Geografi og klima
Ein al-Beida ligg på ei slette aust i Jordandalen omgjeve av åsar og fjell. Han ligg 15 kilometer nordaust for Tubas, og grensa til Jordanelva i aust, Bardala i vest, Den grøne linja i nord og den israelske busetjinga Mehola i sør. Byen ligg 166 meter under havnivå.

Ein al-Beida har varmt vêr, med varme, tørre somrar og kalde, tørre vintrar. Årsmiddelnedbøren i landsbyen er 275 millimeter. Årsmiddeltemperaturen er 21-22 grader Celsius og luftfukta er i snitt 55 %.

Kjelder
Denne artikkelen bygger på «Ein al-Beida» frå ,  den 19. september 2015. 
 oppgav desse kjeldene:

Bakgrunnsstoff
 Ein el Beida (Fact Sheet), The Applied Research Institute - Jerusalem. February, 2006

Landsbyar på Vestbreidda
Busetnader grunnlagde i 1952
1952 i Palestina
Kardala

Kardala (arabisk كردلة) er ein palestinsk landsby i Tubas guvernement, 13 kilometer nordaust for Tubas ved Bardala i vest og Ein al-Beida i aust. Han hadde eit folketal på 160 innbyggjarar i 2006. Han ligg aust i den nordlege Jordandalen på ei frodig slette. Han ligg 99 meter under havnivå. 

Kardala vart grunnlagd i 1930-åra. Grunnleggjarane var medlemmar av Daraghmah-klanen frå Tubas som arbeidde som bønder og heldt dyr. Etter den arabisk-israelske krigen i 1948, flytta A’Hashah-familien frå Gazaområdet hit som palestinske flyktningar. Trass i at han var under folketalsgrensa, vart Kardala styrt som ein landsbykommune.

Kjelder
Denne artikkelen bygger på «Kardala» frå ,  den 19. september 2015. 
 oppgav desse kjeldene:

Bakgrunnsstoff
Kardala (Fact Sheet), The Applied Research Institute - Jerusalem. February, 2006

Landsbyar på Vestbreidda
Ras al-Far'a

Ras al-Far'a (arabisk راس الفارعة) er ein palestinsk by i Tubas guvernement nord på Vestbreidda, fem kilometer sørvest for Tubas. I følgje Palestinsk statistisk sentralbyrå hadde byen eit folketal på over 701 innbyggjarar i 2006. Helsesenter for Ras al-Far'a ligg i Tammun og den nærliggande flyktningleiren al-Far'a.

Kjelder
Denne artikkelen bygger på «Ras al-Far'a» frå ,  den 19. september 2015. 
 oppgav desse kjeldene:

Tubas guvernement
Landsbyar på Vestbreidda
Wadi al-Far'a

Wadi al-Far'a (arabisk وادي الفارعة) er ein palestinsk landsby i Tubas guvernement nordaust på Vestbreidda fem kilometer sørvest for Tubas. Han høyrer til Den palestinske sjølvstyresmakta og ligg like ved Far'a flyktningleir. I følgje Palestinsk statistisk sentralbyrå hadde Wadi al-Far'a eit folketal på 2 340 innbyggjarar.

Arkeologi
Wadi al-Far'a ligg nær fleire arkeologiske funn frå tyngre yngre steinalder frå Qaraoun-kulturen. Tre stader i nærleiken vart oppdaga av Francis Turville-Petre mellom 1925 og 1926 kalla Wadi Farah, Shemouniyeh og Wadi Sallah.

Historie
Wadi al-Far'a vart tidlegare kalla Tarza'a og det noverande namnet kjem frå den geografiske plasseringa, nær Far'a-kjelda. Området vart tidlegare eigd av innbyggjarar frå Talluza i nærleiken, som brukte det som jordbruksland. I 1960-åra slo innbyggjarar frå Talluza seg ned i området og oppretta ein eigen landsby. I 1996 vart Wadi al-Far'a offisielt fråskild Talluza og fekk status som eigen landsbykommune under Tubas guvernement.

Kjelder

Denne artikkelen bygger på «Wadi al-Far'a» frå ,  den 19. september 2015. 
 oppgav desse kjeldene:

Bakgrunnsstoff
Wadi al Far'a (Fact Sheet), The Applied Research Institute - Jerusalem. Februar, 2006

Landsbyar på Vestbreidda
Stader frå yngre steinalder
Tayasir

Tayasir (arabisk تياسير, òg skrive Tiaseer) er ein palestinsk landsby i Tubas guvernement nord på Vestbreidda. Han ligg tre kilometer nordaust for Tubas og 22 kilometer nordaust for Nablus. Stader i nærleiken er al-Akabah i aust, al-Bikai'a i nordaust, Salhab i nord, 'Aqqaba i vest og ath-Thaghra i sørvest. I følgje Palestinsk statistisk sentralbyrå (PCBS) hadde Tayasir eit folketal på 2 489 i 2007.

Historie
Ein trur det har budd folk i Tayasir sidan kanaanittisk tid i Palestina, og namnet kjem frå det kanaanittiske ordet Asheer som tyder «glede». Det finst fleire arkeologiske funn i landsbyen, som eit romersk palass, ei olivenpresse, fleire grotter og ein gammal moské. Ein eldgamal veg gjekk gjennom landsbyen, og ein har funne bysantinsk keramikk. Han verkar å ha blitt kalla Asher av Bordeaux-pilegrimar i 333-334 evt.  

Den arabiske mellomaldergeografen al-Muqaddasi skreiv seint på 900-talet om landsbyen «Ta'asir», skildra som ein stad like langt frå Nablus og Beisan 

I 1500 slo dei arabiske klanane Jabir og Taleb seg ned på området og grunnla den moderne landsbyen, på grunn av den strategiske plasseringa og dei isolerte markene. I 1596 var han oppført i osmanske skattelister som «Tayasir», ein landsby i Jabal Sami nahiya i Nablus liwa. Han hadde eit folketal på 39 hushaldningar og 9 ungkarar, alle muslimar, og betalte skatt for kveite, bygg, sommaravlingar, oliventre, tilfeldige inntekter, geiter, bikubar og ei presse for oliven eller druer.

Ein bygning sør for Tayasir, kalla el-Kusr, kanskje ei grav, vart først skildra i 1869 og undersøkt i 1874. Den franske oppdagaren Victor Guérin vitja òg landsbyen i same periode.

I 1881 vart Tayasir skildra som ein liten landsby i ein avsidesliggande og frodig dal, med god jord og dyrkbar mark. Sør for landsbyen var det eit gammalt oliventre. Landsbybuarane dyrka jorda like aust til Wady Maleh, og hadde òg god jord nær Yarza.

I 1900 fekk godseigaren Hassan Hamad tak i det meste av landområdet til Tayasir, fordi dei skulda han mykje pengar. Tretti år seinare vart landområdet kjøpt av al-Batriyarkia al-Latinyah. Israel prøvde å kjøpe området etter dei erobra Vestbreidda i 1967, men patriarkatet avslo tilbodet deira. 

Etter Osloavtalen i 1993 kom Tayasir under Den palestinske sjølvstyresmakta (PNA) og vart seinare ein landsbykommune i 1997.

Kjelder
Denne artikkelen bygger på «Tayasir» frå ,  den 20. september 2015. 
 oppgav desse kjeldene: 

   

(1869-1870):  Quarterly statement - Palestine Exploration Fund  Volume: 1-2

Bakgrunnsstoff
 Velkomen til Tayasir

Tubas guvernement
Landsbyar på Vestbreidda
Al-Bikai'a

al-Bikai'a òg skrive al-Buqei'a (arabisk البقيعة) er ei palestinsk landsbygruppe i Tubas guvernement som består av dei tre grendene Khirbet al-'Atuf, al-Hadidiyah og al-Humsa. Området ligg på ei flat slette omgjeve av fjell, i ei høgd 50 meter over havet. Det samla folketalet i al-Bikai'a var 227 i 1997 og 1 850 i 2005. I følgje Palestinsk statistisk sentralbyrå hadde al-Hadidya eit folketal på 183 innbyggjarar.   

Abu Bakr as-Sadiq-moskeen er den einaste moskéen i al-Bikai'a og ligg i Khirbet al-'Atuf. Her finst òg ein skule og ein barnehage. Dei fleste innbyggjarane går på skule i Tammun.

Historie
Al-Bikai'a har vore busett sidan osmansk tid i Palestina. Området kring landsbyen vart fråflytta, men etter kvart kom arabarar frå Tammun, hovudsakleg familiane Bani Odeh og Bsharat, og slo seg ned i området. Khirbet al-'Atuf vart kalla opp etter 'Atif, ein ajjubide-soldat som døydde under krosstoga og al-Hadidiya vart kalla opp etter den svarte jorda her.

Kjelder
Denne artikkelen bygger på «Al-Bikai'a» frå ,  den 19. september 2015. 
 oppgav desse kjeldene:

Landsbyar på Vestbreidda
Busetnader grunnlagde på 1500-talet
'Aqqaba

'Aqqaba (arabisk عقّابة, hebraisk skrift עקבה) er ein palestinsk by som ligg i dalsida av Jordandalen nord på Vestbreidda, 15 kilometer nordaust for Jenin i Tubas guvernement. I følgje Palestinsk statistisk sentralbyrå (PCBS), hadde byen eit folketal på 6 598 innbyggjarar i 2007.

I klårvêr kan ein sjå Haifa i vest ved Middelhavet i tillegg til toppen av Jabal ash-Sheikh i Libanon. 'Aqqaba er det høgaste punktet i Tubas guvernement. 'Aqqaba ligg fem kilometer aust for Arab American University.

Kjelder 
Denne artikkelen bygger på «'Aqqaba» frå ,  den 20. september 2015. 
 oppgav desse kjeldene:

Bakgrunnsstoff
Aqqaba Village Profile, The Applied Research Institute - Jerusalem. February, 2006

Tubas guvernement
Byar på Vestbreidda
Far'a

Far'a eller al-Fari'ah (arabisk مخيّم الفارعة) er ein palestinsk flyktningleir nede i Jordandalen, nordvest på Vestbreidda, 12 kilometer sør for Jenin og to kilometer sør for Tubas, tre kilometer nordvest for Tammun og 17 kilometer nordaust for Nablus. I følgje Palestinsk statistisk sentralbyrå (PCBS) hadde leiren eit folketal på 5 750 flyktningar i 2006, men UNRWA registrerte 7 244 flyktningar.

Far'a vart grunnlagd i 1949 etter den arabisk-israelske krigen i 1948 på 255 mål land. Han er ein av få leirar på Vestbreidda som er forsynt med vatn frå den nærliggande kjelda Far'a, som leiren har fått namn etter. Leiren vart okkupert av Jordan og så Israel fram til november 1998, då han vart gjeven over til Den palestinske sjølvstyresmakta, som følgje av Wye River-avtalen.

Det meste av arbeidsstyrken i leiren driv med jordbruk og somme arbeider i byggeverksemda i israelske busetjingar i Jordandalen.

Sjå òg
Wadi al-Far'a
Ras al-Far'a

Kjelder

Denne artikkelen bygger på «Far'a» frå ,  den 20. september 2015. 
 oppgav desse kjeldene:

Bakgrunnsstoff
 El Far'a Camp (Fact Sheet), The Applied Research Institute - Jerusalem. February, 2006

Busetnader grunnlagde i 1949
1949 i Israel
Palestinske flyktningleirar på Vestbreidda
Tubas guvernement
MacDonald

MacDonald, Macdonald og McDonald er angliserte former av det skotsk- og irsk-gæliske slektsnamnet MacDhòmhnaill, som i moderne gælisk også blir omforma til McConnell.  Det gæliske namnet er eit patronym der Mac tyder 'son' og Dhòmhnaill tyder 'av Dòmhnall'. Personnamnet «Dòmhnall» er sett saman av domno, 'verd' og val, 'makt, styre'. I høve til det skotske klansystemet viser dei ulike namneformene til MacDonald-klanen.

Kjende namneberarar

MacDonald
 Jacques MacDonald (1765–1840), fransk hertug og marskalk under Napoleon I
 George MacDonald (1824–1905), skotsk-engelsk forfattar og prest
 Hector MacDonald (1853–1903), skotsk generalmajor
 Ramsay MacDonald (1866–1937), skotsk politikar og britisk statsminister
 Jeanette MacDonald (1903–1965), amerikansk songar og skodespelar
 Ross Macdonald (1915–1983), psevdonym for den amerikansk-kanadiske forfattaren Kenneth Millar
 John D. MacDonald (1916–1986), amerikansk forfattar
 Margo MacDonald (1943–2014), skotsk politikar
 Kevin B. MacDonald (f. 1944), amerikansk psykolog

Macdonald 
 John Alexander Macdonald (1815–1891), første statsministeren av Canada
 Norm Macdonald (1959-2021), kanadisk komikar og forfattar
 Kevin Macdonald (f. 1967), filmregissør (The Last King of Scotland)
 Kelly Macdonald (f. 1976), skotsk skodespelar
 Amy Macdonald (f. 1987), skotsk songar og låtskrivar

McDonald
 Larry McDonald (1935–1983), amerikansk kongressmedlem
 Mac McDonald (f. 1949), amerikansk skodespelar
 Hugh McDonald (f. 1950), amerikansk musikar
 Michael McDonald (f. 1952), amerikansk songar
 Lanny McDonald (f. 1953), kanadensisk ishockeyspelar
 Robert McDonald (f. 1953), amerikansk minister og forretningsmann
 Christopher McDonald (f. 1955), amerikansk skodespelar
 Ian McDonald (f. 1946), engelsk musikar
 David Tennant (f. McDonald 1971), skotsk skodespelar
 Andy McDonald (f. 1977), kanadensisk ishockeyspelare
 Shawn McDonald (f. 1978), amerikansk songar, låtskrivar og gitarrist

Kjelder

Denne artikkelen bygger på «Macdonald» frå , og «McDonald (olika betydelser)» frå  den 20. september 2015.  
 

Gæliske slektsnamn
Skotske slektsnamn
Patronymikon
Rapid Wien

Sportklub Rapid, i Noreg kjend som Rapid Wien, er eit idrettslag i Wien i Austerrike, særleg kjend for fotballaget sitt. Rapid, som har spelt i den austerrikske toppdivisjonen i fotball sidan den vart starta opp i 1911, tapte finalen i Cupvinnarcupen i 1985 og på ny i 1996.

Fram til juli 2014 spelte fotballaget på Gerhard-Hanappi-Stadion i bydelen Hütteldorf. Stadion vart då rive for å gje plass til eit nytt stadionanlegg som får namnet Allianz-Stadion, med plass til 20 000 tilskodarar. Laget spelar i grøn-og-kvitstripete trøyer, grøne bukser og kvite strømper.

Idrettslaget Rapid vart skipa i 1898. Laget trimferte i den austerrikske fotballserien allereie i den fyrste sesongen (1911/12) og har til dags dato (september 2015) vunne 32 seriemeisterskap, fleire enn noko anna austerriksk fotballag. Både i 1930 og 1951 vann Rapid mitropapokalen, ei cupturnerning mellom fotballklubbar i Sentral-Europa. I 1941 vart laget også tysk meister då Austerrike var innlemma i Nazi-Tyskland.

Rapid tapte 1-3 for engelske Everton då laget spelte sin fyrste finale i Cupvinnarcupen 15. mai 1985 i Rotterdam. Elleve år seinare nådde Rapid cupvinnarcup-finalen på ny då det møtte Paris Saint-Germain i Brussel, og atter vart det tap, då med 0-1. Målvakta Michael Konsel var den einaste som spelte begge finalekampane.   

Nordmennene Jan Åge Fjørtoft og Ragnvald Soma har begge spelt for fotballaget Rapid Wien.
 
Handballaget til Sportklub Rapid har vunne fire austerrikske meistertitlar.

Kjelder
Denne artikkelen bygger på «SK Rapid Wien» frå ,  den 20. september 2015.  
 

Austerrikske idrettslag
Wien
Austria Wien

Fußballklub Austria Wien er ein fotballklubb i Wien i Austerrike. Austria, som har spelt i den austerrikske toppdivisjonen i fotball sidan den vart starta opp i 1911, tapte finalen i Cupvinnarcupen 1978 med 0-4 for belgiske Anderlecht.

Austria har frå 1924 til 2013 vunne 24 seriemeisterskap. Klubben har gått til topps i den nasjonale fotballcupen heile 27 gongar, fyrste gongen i 1921 og den hittil siste i 2009. Båe i 1933 og 1936 vann klubben den såkalla mitropapokalen, ei cupturnering mellom fotballag i Sentral-Europa. Fotballaget var på sitt aller beste i slutten av 1970-åra, då den nådde finalen i Cupvinnarcupen 1978 og semifinalen i Europacupen året etter.

Sidan 1973 spelar Austria heimekampane på Generali Arena, eit anlegg med plass til 13 500 tilskodarar. Laget spelar i lilla drakter, med ein kvit tverstolpe over brystet.

Nordmennene Mons Ivar Mjelde, Sigurd Rushfeldt, Petter Rudi, Raymond Kvisvik og Thorstein Helstad har alle spelt for Austria Wien.

Kjelder
Denne artikkelen bygger på «FK Austria Wien» frå ,  den 20. september 2015.  
 

Austerrikske idrettslag
Wien
Trygve Johannessen

Trygve Johannessen () er ein norsk tidlegare fotballspelar frå Askøy. Han var i perioden 1974-82 med å vinne fire seriemeisterskap og eit noregmeisterskap med Viking Fotballklubb. Johannessen spelte fem landskampar for Noreg i tida 1975-79.

Klubbspel
Fram til 1973-sesongen spelte Johannessen for andredivisjonslaget Florvåg, der han gjennom fleire sesongar hadde vist seg som ein framifrå målskårar. Frå 1974 til 1980, og på ny i 1982, spelte han midtspiss i Viking, der han var delaktig i då klubben vann 1. divisjon i 1974, 1975, 1979 og 1982. I sin fyrste sesong, 1974, var han med så Viking tapte mot Skeid cupfinalen på Ullevaal stadion. Fem år seinare vart han noregsmeister då Viking vann 2-1 over Haugar. Han vart toppskårar i fyrstedivisjon i 1977 med 17 nettkjenningar og i 1982 med 11 mål, delt med Hamarkameratenes Tor Arne Granerud.

Johannessen spelte for Fotballklubben Vidar i 1981 og 1983-84. I 1985-sesongen spelte for Sportsklubben Brann.

Johannessen spelte sju ungdomslandskampar i byrjinga av 1970-åra. Han debuterte for Noregs A-landslag mot Sovjetunionen 24. september 1975, ein kamp som enda 0-4. Sidan måtte han vente til 1979 då han spelte fire OL-kvalifiseringskampar, alle utan å kome på skåringslista.

Kjelder
Denne artikkelen bygger på «Trygve Johannessen» frå ,  den 20. september 2015.  
 
Denne artikkelen bygger på «Trygve Johannessen» frå ,  den 20. september 2015.  
 

Norske fotballspelarar
Norske landslagsspelarar i fotball
Viking-spelarar
Brann-spelarar
Folk frå Askøy
Biddya

Biddya (arabisk بديا) er ein palestinsk by i Salfit guvernement, 32 kilometer sørvest for Nablus og 16 km frå Salfit nord på Vestbreidda. I følgje Palestinsk statistisk sentralbyrå (PCBS) hadde Biddya eit folketal på 8 064 i 2007. 

Biddya ligg på vestryggen til ei sentral fjellkjede som går frå nord til sør på Vestbreidda. Han ligg 320 meter over havet. Den historiske vegen Nablus-Jerusalem går i nærleiken. Det ligg ein heilagdom for ein lokal, heilag mann, sjeik Hamdan, i byen.

Historie
I 1596 stod Biddya (òg Beddia, Bedia, Bidya, Bedya og Bidieh) oppført i osmanske skattelister som ein del av Jabal Qubal nahiya i Nablus liwa. Han eit folketal på åtte hushaldningar og ein ungkar, alle muslimar. Landsbybuarane betalte skatt for kveite, bygg, sommaravlingar, oliventre, geiter og bikubar.

Den franske oppdagaren Victor Guérin vitja Beddia i 1870, og skildra han som ein «fjellandsby». I 1882 skildra «Survey of Western Palestine» Bidieh som «ein mellomstor landsby med hus hovudsakleg av stein. Han er omgjeve av vakre lundar av svært fin, gammal oliven. Det er tydelegvis ein gammal stad. Vassforsyninga er cisterner hogde i stein.»

I ei folketeljing i 1922 utført av Dei britiske mandatstyresmaktene hadde Biddya (kalla Bedia)  eit folketal på 792, alle muslimar, medan han i folketeljinga i 1931 hadde Biddya (inkludert Salita) 245 busette hus og eit folketal på 1026, framleis alle muslimar. I 1945 var folketalet 1 360, alle arabarar, medan det samla landarealet var 13 466 mål, i følgje ei offisiell landmåling. Av dette var 5 088 for plantasjar og irrigert land, 2 319 for korn, medan 47 mål var klassifisert som utbygde område.

Kjelder

Denne artikkelen bygger på «Biddya» frå ,  den 20. september 2015. 
 oppgav desse kjeldene:

Bakgrunnsstoff
 Velkomen til Biddya

Salfit guvernement
Byar på Vestbreidda
Bruqin

Bruqin (arabisk إبروقين) er ein palestinsk by som ligg 13 kilometer vest for Salfit i Salfit guvernement nord på Vestbreidda og like ved den israelske busetjinga Brukhin. I følgje Palestinsk statistisk sentralbyrå hadde byen eit folketal på 3 236 i 2007. Bruqin låg tidlegare langs ei kamelhandelsrute. Det finst spor etter romarane i byen, med tre dammar og ei grav frå denne tida.

Arkeologi
Bruqin er ein eldgammal stad. Den franske oppdagaren Victor Guérin fann fleire store tilpassa steinar i murane til moderne hus, og ei gammal grav nær landsyen med to gravliknande kammer.

Historie
Staden var oppført i osmanske skattelister i 1596 som Bruqin i Jabal Qubal nahiya i Nablus liwa. Han hadde då eit folketal på 16 hushaldningar, alle muslimar. Landsbybuarane betalte skatt for kveite, bygg, sommaravlingar, oliven, og geiter eller bikubar, og ei presse for oliven eller druer.

I 1870 estimerte Guérin at landsbyen hadde 300 innbyggjarar. I «Survey of Western Palestina» i 1882 vart landsbyen (kalla Berukin) skildra som ein «mellomstor landsby på enden av ein utstikkar, og ein bratt skrent ned til dalen nedanfor. Det var kjelder like nedanfor husa. I sør ligg grotter, og i nord oliven.»

I ei folketeljing i 1922 utført av Dei britiske mandatstyresmaktene, hadde Bruqin eit folketal på 367, alle muslimar. medan Burqin i folketeljinga i 1931 hadde 90 busette hus og eit folketal på 534, igjen alle muslimar. I 1945 var folketalet 690, alle arabarar, medan det samla landarealet var 12 628 mål, i følgje ei offisiell landmåling. Av dette var 3 175 for plantasjar og irrigert land, 2 301 for korn, medan 28 mål var klassifisert som utbygde område.

Kjelder
Denne artikkelen bygger på «Bruqin» frå ,  den 20. september 2015. 
 oppgav desse kjeldene:

Bakgrunnsstoff
Landsbyprofil 

Salfit guvernement
Landsbyar på Vestbreidda
Deir Ballut

Deir Ballut (arabisk دير بلّوط) er ein palestinsk by som ligg i Salfit guvernement nord på Vestbreidda, 41 km sørvest for Nablus. I følgje Palestinsk statistisk sentralbyrå hadde han eit folketal på 3 195 i 2007.

Historie
Den arabiske geografen Yaqut al-Hamawi skreiv i 1226, medan Deir Ballut var under mamelukkane at «Deir al-Ballut var ein landsby kring ar-Ramla.» 
I 1882 skildra «Survey of Western Palestina» landsbyen som «ein liten landsby, delvis i ruinar, men tydelegvis ein stad som var viktig ein gong, med graver hogde ut i stein. Vassforsyninga kjem frå brunnar.» Vest for landsbyen ligg graver hogde ut i stein, frå ei kristen tid.

Deir Ballut var åstsd for ei mindre trefning mellom tyrkiske og britiske soldatar den 12. mars 1918.

Kjelder
Denne artikkelen bygger på «Deir Ballut» frå ,  den 20. september 2015. 
 oppgav desse kjeldene:

Landsbyar på Vestbreidda
Salfit guvernement
Haris i Salfit

Haris (arabisk حارس) er ein palestinsk by som ligg i Salfit guvernement nord på Vestbreidda, 24 kilometer sørvest for Nablus. I følgje Palestinsk statistisk sentralbyrå hadde han eit folketal på 3 427 i 2007.

Historie
I ei folketeljing i 1922 utført av Dei britiske mandatstyresmaktene hadde Haris (kalla Hares) eit folketal på 285, alle muslimar.

Haris har blitt direkte råka av bygginga av muren på vestbreidda og busetjingane kring Ariel og Barqan industriområde.

Kjelder
Denne artikkelen bygger på «Haris, Salfit» frå ,  den 20. september 2015. 
 oppgav desse kjeldene: 
Guérin, M. V.: (1875): Description Géographique, Historique et Archéologique de la Palestine. Samarie, 2 pt. ("Seconde partie -Samarie»)("Tome II») (p. 159)
 

Landsbyar på Vestbreidda
Salfit guvernement